CELEX: 62006CA0281
Language: sk
Date: 2007-12-18 00:00:00
Title: Vec C-281/06: Rozsudok Súdneho dvora (tretia komora) z  18. decembra 2007 (návrh na začatie prejudiciálneho konania, ktorý podal Bundesfinanzhof – Nemecko) – Hans-Dieter Jundt, Hedwig Jundt/Finanzamt Offenburg (Slobodné poskytovanie služieb — Pedagogická činnosť vykonávaná vo vedľajšom pracovnom pomere — Pojem odmena — Náhrada oprávnených výdavkov — Právna úprava v oblasti daňových oslobodení — Podmienky — Odmena poskytnutá vnútroštátnou univerzitou)

23.2.2008   
            
            
               SK
            
            
               Úradný vestník Európskej únie
            
            
               C 51/17
            
         Rozsudok Súdneho dvora (tretia komora) z 18. decembra 2007 (návrh na začatie prejudiciálneho konania, ktorý podal Bundesfinanzhof – Nemecko) – Hans-Dieter Jundt, Hedwig Jundt/Finanzamt Offenburg
   (Vec C-281/06) (1)
   
   (Slobodné poskytovanie služieb - Pedagogická činnosť vykonávaná vo vedľajšom pracovnom pomere - Pojem „odmena“ - Náhrada oprávnených výdavkov - Právna úprava v oblasti daňových oslobodení - Podmienky - Odmena poskytnutá vnútroštátnou univerzitou)
   (2008/C 51/28)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobcovia: Hans-Dieter Jundt, Hedwig Jundt
   
      Žalovaný: Finanzamt Offenburg
   Predmet veci
   Návrh na začatie prejudiciálneho konania – Bundesfinanzhof – Výklad článkov 49 ES a 149 ES – Vyučovacia činnosť vykonávaná vo vedľajšom pracovnom pomere pre verejnoprávnu právnickú osobu (univerzitu) za odmenu, ktorú možno považovať za náhradu nákladov – Vnútroštátna právna úprava obmedzujúca oslobodenie takýchto odmien od dane na tie odmeny, ktoré vyplatili verejnoprávne právnické osoby v členskom štáte
   Výrok rozsudku
   
               1.
            
            
               Na pedagogickú činnosť vykonávanú daňovníkom členského štátu v prospech verejnoprávnej právnickej osoby, v tomto prípade univerzity, umiestnenej v inom členskom štáte, sa vzťahuje pôsobnosť článku 49 ES aj vtedy, keď je táto činnosť vykonávaná vo vedľajšom pracovnom pomere a je takmer bezodplatná.
            
         
               2.
            
            
               Obmedzenie slobodného poskytovania služieb, ktoré spočíva v tom, že vnútroštátna právna úprava vyhradzuje uplatnenie oslobodenia od dane z príjmov iba na odmeny za pedagogickú činnosť vo vedľajšom pracovnom pomere vyplatené univerzitami, verejnoprávnymi právnickými osobami, usadenými na vnútroštátnom území a znemožňuje jeho uplatnenie, ak odmeny poskytne univerzita usadená v inom členskom štáte, nie je odôvodnené dôvodmi naliehavého všeobecného záujmu.
            
         
               3.
            
            
               Skutočnosť, že členské štáty majú právomoc sami rozhodnúť o organizácii svojho vzdelávacieho systému, nemôže spôsobiť zlučiteľnosť vnútroštátnej právnej úpravy, ktorá vyhradzuje poskytnutie daňového oslobodenia daňovníkom vykonávajúcim činnosť v prospech alebo z poverenia vnútroštátnych verejných univerzít, s právom Spoločenstva.
            
         
      (1)  Ú. v. EÚ C 224, 16.9.2006.